Vsebina
Kazalo 🔎︎

# Viri podatkov

Ta odsek vsebuje informacije o brskanju in urejanju tabel zbirk podatkov.

Pregled zbirke podatkov

Brskalnika vira podatkov ne morete uporabljati v tabeli zbirke podatkov, ki je odprta v oblikovalnem pogledu.

## Brskalnik vira podatkov

Ti ukazi za brskalnik vira podatkov se nahajajo v vrstici Zbirka podatkov in v kontekstnih menijih.

### Izbiranje zapisov

Če želite v tabeli zbirk podatkov izbrati zapis, kliknite glavo vrstice, nato pa uporabite smerno tipko navzgor ali navzdol.

Naslednja tabela opisuje, kako izbirati posamezne elemente v brskalniku vira podatkov:

Izbor | Dejanje
Zapis | Kliknite glavo vrstice
Vrsta zapisov ali odstranjevanje izbora | Držite pritisnjeno tipko Cmdkrmilko in kliknite glavo vrstice
Stolpec | Kliknite glavo stolpca
Podatkovno polje | Kliknite podatkovno polje
Celotna tabela | Kliknite glavo vrstice naslova stolpca

### Vrstica Podatki tabele (urejanje podatkov tabele)

V tabeli zbirk podatkov lahko uredite zapise ali pa jih dodate oziroma izbrišete.

### Rezanje; kopiranje in lepljenje podatkov

V pogledu Vir podatkov lahko režete, kopirate in lepite zapise. Brskalnik vira podatkov podpira tudi »povleci in spusti« za zapise ter besedilo in števila iz drugih datotek LibreOffice.

Vlečete in spustite lahko v poljih Da/Ne, dvojiško, slika in štetje tabel.

Povleci in spusti deluje le v načinu Uredi.

## Vrstica Podatki tabele

Uporabite vrstico Podatki tabele za nadzor pogleda podatkov.

### Krmarjenje v brskalniku vira podatkov

Če želite krmariti med različnimi zapisi, uporabite Vrstico Krmarjenje po obrazcu na dnu prikaza Viri podatkov.

### Prvi zapis

Pojdi na prvi zapis v tabeli.

### Prejšnji zapis

Pojdi na prejšnji zapis v tabeli.

### Številka zapisa

Vnesite številko zapisa, ki si ga želite ogledati, nato pritisnite vnašalko.

### Naslednji zapis

Pojdi na naslednji zapis v tabeli.

### Zadnji zapis

Pojdi na zadnji zapis v tabeli.

### Nov zapis

V trenutno tabelo vstavi nov zapis. Če želite ustvariti zapis, kliknite zvezdico (*) na dnu pogleda tabele. Na konec tabele se doda prazna vrstica.

### Število zapisov

Prikaže število zapisov v trenutni tabeli. »Zapis 7 od 9(2)« npr. pove, da sta v tabeli z 9 zapisi izbrana dva zapisa (2) in da je kazalka na zapisu številka 7.

### Organiziranje tabel

Če želite priti do ukazov za oblikovanje tabel, z desnim miškinim gumbom kliknite glavo stolpca ali glavo vrstice.

## Oblika tabele

Izbrana vrstica oziroma izbrane vrstice se oblikujejo.

## Višina vrstice

Spremeni višino trenutne vrstice ali izbranih vrstic.

## Izbriši vrstice

Izbriše izbrane vrstice.

## Oblika stolpca

Izbran stolpec oziroma izbrani stolpci se oblikujejo.

## Širina stolpca

Spremeni se širina trenutnega stolpca ali izbranih stolpcev.

## Skrij stolpce

Izbran stolpec oziroma izbrani stolpci se skrijejo. Če želite prikazati skrite stolpce, z desnim miškinim gumbom kliknite glavo katerega koli stolpca, nato pa izberite Pokaži stolpce.

## Pokaži stolpce

Prikaže skrite stolpce. Na seznamu izberite stolpec, ki naj se prikaže, ali pa kliknite Vsi, če želite, da se prikažejo vsi skriti stolpci.